Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Joyce, oled jaganud meiega oma tunnistust
ja õpetanud meile selle läbi seda,
kuidas Jumal võib võtta ühe elu -
ükskõik, kui raskes seisus see algul ka poleks
ja muuta selle imeliseks tunnistuseks oma armust ja armastusest.
Sinu looga käib kaasas nii palju enamat,
mistõttu sa tahtsid istuda maha
ja jagada sellest, kuidas see teekond on jätkumas.
Olgu alustuseks öeldud, et küsimus pole vaid minu elus,
vaid see võib puudutada ükskõik, kelle elu,
kes vähegi tahab taastuda ja paraneda millestki,
mis on tema jaoks valus olnud.
Seda selleks, et tõesti omada parimat elu,
mida Jumal läbi Kristuse sulle anda tahab.
Ta saatis oma Poja surema meie eest.
Mitte vaid selleks, et saaksime üks päev Taevasse,
aga ka selleks,
et meil võiks olla suurepärane elu juba siin maa peal olles.
Ma teadsin pikka aega, et pääsen kord Taevasse,
kuid ma ei nautinud oma maist teekonda.
Ehk siis tahame rääkida sellest,
kuidas olla see inimene, kes Jumal tahab, et sa oleksid
ja kuidas kasvada ning küpseda Temas.
Kuidas avaldada teistele head mõju ja nautida kogu teekonda.
Ning samas tulla toime teatud takistustega tee peal. - Just.
Mis on see, mida sa otsid elus?
Sõna "otsima" tähendab täiest jõust midagi igatsema,
millegi poole püüdlema ja millegi järgi minema.
See tähendab ka millegi elutähtsa tahtmist oma elus.
Mis on sinu jaoks eluliselt tähtis?
Mis on see, mida pead tingimata saama
selleks, et olla õnnelik?
Me ütleme vahel Jumalale:
"Ma ei suuda enam edasi minna, kui selles loos läbimurret ei tule!"
Kuidas aga oleks, kui me ütleks hoopis:
"Jumal, ma ei suuda edasi minna, kui mul pole rohkem Sind oma elus!"?
"Ma tahan kogeda rohkem Sind!"
Mitte rohkem seda, mida Jumal me heaks teeb,
vaid rohkem Jumalat ennast.
On selge, et me kõigi lähtekoht on paras segadus,
millest välja pääsemiseks vajame Jumala abi.
"Jumal, ma vajan, et teeksid seda ja toda.
Ma vajan sellist ja tollest läbimurret.
Aita mul leida tööd! Ma vajan suuremat maja!
Ma tahan abielluda!
Tahaks vahetada välja nii oma mehe kui lapsed!"
Mis iganes.
Te kõik naersite viimase mõtte peale, mis järelikult...
...on midagi, mille poole te isegi püüdleksite.
Selles pole midagi halba.
Jumal tahab ilmutada meile oma armastust,
mis aitab meil luua suhteid
ja loota Tema peale, et Ta aitab leida selle ühisosa.
Küll aga peaks ja peabki su elus tulema ülemineku aeg,
kus sa enam ei küsi, mida Jumal saaks sinu heaks teha,
vaid kus sa küsid, mida sina saaks Tema heaks teha.
Jumal ei taha sind tervendada vaid selleks,
et jääksid kuhugi nurka tervena konutama.
Ta teeb su sees midagi selleks, et teha ka midagi sinu läbi.
Vaatame Roomlastele 5:18-19
Siin on juttu ühe inimese elus peituvast väest.
Iga inimene siin saalis on ka see "üks".
Sa võid muidugi öelda: "Aga mind on vaid üks."
Jah, aga on see alles üks võimas üks!
On lausa fenomenaalne,
kui palju jama võib üks inimene korda saata,
kuid sama fenomenaalne on seegi,
kui suureks õnnistuseks võib vaid üks inimene osutuda.
Üks. Vaid üks inimene.
Roomlastele 5:18 "Nõnda siis, nagu ühe üleastumise läbi
tuli kõigile inimestele surmamõistmine,
nii on ka selle ühe õigusteo läbi kõigile inimestele
saanud õigekssaamine eluks."
Me teame, et siin räägitakse Aadamast ja Kristusest.
Aadama patuteod ja sõnakuulmatus tõid hukatuse kogu inimkonna üle,
kuid Kristuse üks ohverdav ja õige tegu
tõi pääste ja õigsuse kõigile inimestele.
Seetõttu las ma öelda sulle - sa tõepoolest mõjutad teisi inimesi.
Sa mõjutad paljusid teisi
ja need, keda sina mõjutad, mõjutavad omakorda paljusid teisi.
Nii et iga inimese elu on äärmiselt tähtis.
Sul on võimalus kas lisada sellele, mis planeedil maa toimub,
või võtta sellelt midagi ära.
Sa kas aitad ehitada üles Jumala kuningriiki,
või teed kahju sellele.
Sa kas oled õnnistuseks või õudusunenäoks teistele.
"Sest otsekui tolle ühe inimese sõnakuulmatuse tõttu
on paljud saanud patuseks,
nõnda saavad ka selle ühe inimese kuulekuse läbi
paljud õigeks." Roomlastele 5:18-19
Mulle täiega meeldivad need salmid.
Nii nagu minul, on paljudel teilgi oma tunnistus sellest
kuidas mõne inimese elu võib olla nii uskumatult sassis.
Ja ometi, tänu Jumala armule võib see saada totaalselt muudetud,
nii et see üks elu võib osutuda kasuks suurele hulgale inimestele.
Jumal on öelnud: "Otsige mind ja te leiate minu."
Otsimine tähendab igatsemist, püüdlemist ja millegi järgi minemist
kogu oma jõust.
Mõni tahab olla kangesti religioosne ja ütleb: "Otsi Jumalat!"
Aga mida see "otsi" tähendab?
Oled sa kunagi näinud mõnda naist, kes otsib 75% allahinnatud kaupa?
Oled sa näinud, kuidas inimesed käituvad,
kui kusagil midagi tasuta jagatakse?
Oled sa kunagi näinud mõnda jahimeest
istumas öö läbi jääkülmas varitsusonnis
vaid selleks, et mõni kits rajalt maha võtta?
On ilmselge, et me kõik teame, mida otsimine tähendab,
nii et ärgem tehkem nägu, et me ei tea.
Palun, palun, palun -
andke Jumalale pisut aega.
Ja mitte vaid siis, kui arvad end hädaolukorras olevat,
sest võib-olla sa pole märganudki, et sul on koguaeg hädaolukord.
Jumal ütles mulle kord:
"Kui otsiksid mind meeleheitlikult, siis sa poleks nii tihti meeleheitel."
Aamen?
Las ma öelda seda veelkord.
Kui otsiksid Jumalat meeleheitlikult, siis sa poleks nii tihti meeleheitel.
Matteuse 6:33
"Aga otsige esmalt Jumala riiki ja tema õigust,
siis seda kõike antakse teile pealegi!"
Otsige esiti Jumalariiki ja kõike muud antakse teile pealekauba.
Nii et esiteks inimesed hülgavad Jumala,
teiseks on nad ükskõiksed
ja kolmandaks: kus on jumalakartus meie tänapäeva ühiskonnas?
Räägin siinkohal üldiselt.
Nii kogu maailmast, kui konkreetselt ka Kristuse Ihust.
Kus on jumalakartus?
Inimestel pole vähimatki probleemi heita nalja Jumala üle ja pilada Teda,
samas, kui ma mäletan veel aegu,
kus isegi mittekristlased poleks julenud midagi sarnast teha.
Psalmid 111:10 ütleb: "Issanda kartus on tarkuse algus."
Me ei pea küll kartma Jumalat,
kuid meil peab olema austus ja lugupidamine Tema suhtes,
et Jumal on Jumal
ja ilma Temata pole me keegi.
Ja kui me ei sea Teda esikohale, pole meil ka elult suurt palju loota.
Aamen?
Teiseks.
Üks asi, mida ma pidin õppima
ja mis tuli esile juba mu üsna varajases eas,
kuna usun, et ilma selleta pole mingi areng võimalik
ja see oli - olla aus iseenda suhtes.
Ai, ai!
Johannese 8:31-32
Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid.”
Küsimus pole vaid tõe kuulmises, mis meid vabaks teeb,
vaid ka selle tõe rakendamises oma ellu.
Ma ei tea, kui palju te teate või ei tea sellest,
aga inimesed on nii petetud.
On lausa hämmastav, kui paljusid asju inimesed usuvad,
mis ei vasta üldse tõele.
Kurb lugu on aga see,
et kui sa seda usud, siis sinu jaoks on see tõene.
Nii näiteks oled ehk oma eluga puntras
ja Saatan on petnud sind uskuma, et oled ja jäädki elus teisejärguliseks.
Kuid see on vale.
See on vale.
Sest Jumal on öelnud, et Ta võtab kasvõi su elu killud
ja toob neistki midagi imelist esile.
Jumal ei raiska isegi meie valu.
Ta kasutab isegi me valu kasulikult ära,
kui vaid anname selle üle Talle.
Jumala jaoks pole ühtki asja, mida Tema ei suudaks lunastada.
Jumal on lunastaja, kes suudab lunastada mida iganes.
Seetõttu ei pea ükski siin olijaist või televaatajaist tundma hirmu,
et sinu jaoks on juba rong läinud, et oled teinud liiga palju valesid asju
või et sinu jaoks pole mingit lootust.
Sa ei pea elama hirmu all, sest Jumal on su lunastaja!
Ta on lunastanud meid Jeesuse vere läbi
ja iga asi me elus on tagasi ostetav, ümber töötatav
ja millekski heaks kõlbulik.
Kuulsid sa?
Jumal võib võtta kõige hullema asja, mida suudaksid eales ette kujutada,
lisada sellele mõned oma komponendid
ja tuua sellest esile tõelise ime.
Sina pead vaid selle loo Talle üle andma.
Lihtsalt üle andma, öeldes:
"Siin, Jumal!
Olen paraja käki kokku keeranud ja mul on tõeliselt kahju.
Samas ei saa ma enam midagi muuta,
nii et annan selle kõik üle Sulle."
Ta ei viska seda sulle tagasi,
vaid Ta võtab selle vastu ja näitab, et Ta on Jumal sinu elus.
Me peame saama vabaks pettusest.
Saatan on suur petja.
Me elus on teatud pimenurgad, nii nagu autode küljepeeglitelgi.
Seetõttu ongi autol mitu peeglit - tahavaate -ja külgpeeglid,
sest pimenurkade tõttu pead igatpidi valvel olema.
Seetõttu peame ütlema Jumalale:
"Tahan teada, kuidas olla aus iseenda suhtes."
See on päris hirmuäratav, kui sellele mõelda,
kuid seda enam peaksime iga päev paluma:
"Jumal, hoia mind pettuse eest!"
Kas me võiks hakata paluma nii: "Jumal, hoia mind pettuse eest!"
"Ja kui mu elus on valdkondi, kus olen saanud petetud,
siis ilmuta neid mulle.
Ilmuta mulle tõde, sest ma ei taha olla petetud
ja veelgi vähem tahan ma olla petetud iseenda suhtes.
Aita, et ma ei arvaks endast rohkem kui tarvis.
Aita mul mitte olla ebaviisakas inimeste suhtes,
ilma, et ma ise seda teakski.
Aita, et ma poleks nii isekas ja nii iseennast täis,
et ma ei märkaks inimeste vajadusi enda ümber.
Vaid seetõttu, et olen nii iseennast täis.
Aita, et ma ei süüdistaks kõigis oma probleemides kõiki teisi.
Aita, et ma iseenese pettuses ei hakkaks haletsema ennast,
kui ma tegelikult olen nii õnnistatud,
et ma ei tea tegelikest muredest midagi."
Seadke end nüüd järgnevaks valmis:
mitte kellelgi siinolijaist pole iialgi vähimatki põhjust
tunda kahju endast või haletseda end.
Tead, miks?
Sest sul on lootus!
Jah, su olukord võib olla nadi, kuid sul on Jeesus ja sul on lootus.
Ka vastused on su jaoks olemas.
Tean, et televaatajategi elud võivad olla vahel täitsa sassis
ja küsimus pole selles, nagu ma ei tunneks teile kaasa.
Ma tunnen.
Kuid üks asi, mida Jumalalt õppisin, oli see,
et ma võin kas haletseda end või olla väeline,
aga ma ei saa teha mõlemat.
Nii et valik on sinu.
Kõik, mis mu elus oli viltu, oli alati kellegi teise süü.
Kui Dave oleks teind' nii, oleksin olnud rahul.
Kui lapsed oleks teind' naa, oleksin olnud rahul.
Miski polnud kunagi minu süü.
Võis öelda, et ma olin manipuleeriv, kontrolliv, ennast haletsev
ja minuga oli raske läbi saada.
Ma ei tundnud end tol ajal tõesti hästi,
kuid see aitas mul jõuda sealt, kus ma olin,
siia, kus täna olen.
Ehk siis lapsepõlves pandi mind kui proovile,
noore naisena, oma 20-30'ndates, läksin läbi erinevatest lugudest,
kuid ma polnud jõudnud veel punkti,
kus need oleks moodustanud tervikliku loo ehk minu tunnistuse.
Nii et kui ka sina lähed hetkel läbi oma lugudest,
peaks need mingil hetkel saama sinu tunnistuseks,
mis oleks julgustuseks paljudele, et Jumala vägi on elav ja tegev
ja et nendegi jaoks on üks suurepärane elu varuks.
Kasvamine on võimatu
ilma oma proovilepanekutest ja lugudest läbi minemata...
On see loogiline?
...et neist moodustuks tunnistus.
Kõik need asjad käivad käsikäes:
proovilepanek, erinevad lood ja tunnistus.
Küll aga on võimatu jõuda ühest neist punktist teise,
kui sa ei õpi tundma, kes sa tegelikult oled Kristuses.
See, kes sa oled, on täiesti teine asi võrreldes sellega, mida sa teed.
Ma kannatasin tohutult süütunde -ja hukkamõistu all.
Oh aeg!
See tundus kui eluaegse õudusunenäona.
Ma ei tundnud end hästi, kui ma ei tundnud end halvasti.
Tänu mu kuritarvitamisele sai see alguse juba mu lapsepõlvest
ja Saatan veenis mind, et viga on minus.
Sellest ajast alates ketras mu peas vaid üksainus plaat:
"Mis mul viga on? Mis mul viga on?"
Võrdlesin end kõigi teistega.
Mulle meeldiks öelda, et see lõppes,
kui tulin Kristuse juurde ja hakkasin koguduses käima,
aga see polnud nii.
Kogu asi läks lihtsalt üle vaimsele tasandile.
Võrdlesin end endiselt kõigi teistega, ainult et nüüd olid nendeks kristlased.
Peale kõnelejaks saamist võrdlesin end teiste kõnelejatega.
See ei lõppe kunagi, kuniks me ei õpi,
kes me oleme Kristuses.
Et me oleme indiviidid Kristuses
ja Tal on isiklik plaan igaühe meie eludega.
Pealegi, neile, kes on Kristuses, pole mingit hukkamõistu.
On vaid võimalus meeleparanduseks,
peale mida vajutada nuppu ja tõusta taas kõrgustesse.
Jah, vahel me langeme kuhugi sügavikku.
Jah, vahel tuleb ette raskeid päevi.
Vahel tuleb ette karme aegu ja asju, mida me ei mõista.
Kuid keset kõiki neid asju Jumal siiski armastab meid.
Pole paremat õpetajat kui meie oma vead.
Kuulsite te mind?
Pole paremat õpetajat kui meie endi vead.
Kui oleme valmis õppima neist, on need äärmiselt väärtuslikud.
Kui aga langed hukkamõistu alla, jääb kõik seisma.
Seetõttu Jeesus ütleski Roomlastele 8:1
"Nii ei ole nüüd enam mingit hukkamõistu neile,
kes on Kristuses Jeesuses."
Hukkamõist on kui jooksulint, mis tõmbab su täiesti tühjaks
ega tee sulle midagi head.
Kas keegi on kunagi leidnud abi süütundest?
Sa ütled: "No sa ei saa ju süütunnet vältida!"
Jah, Piibel ütleb tõesti, et peame kurvastama oma patu pärast
parandama meelt, laskma neil minna ja liikuma edasi.
Ma ei ütle, et sa ei peaks kahetsema oma pattu,
kuid see on hoopis midagi muud, kui hukkamõistu alla langemine.
Tõeline jumalik kurvastus viib meeleparanduseni;
inimlik kurvastus matab meid aga süütunde ja hukkamõistu alla.
On kahte sorti õigsust - eneseõigsus ja Jumalast lähtuv õigsus.
Eneseõigsus on miski,
mida püüame omaenda heade tegude ja täiusliku käitumisega välja teenida.
On keegi teist seda kogenud?
"Kui teen nii või naa, on kõik hästi."
"Kui käitun nagu sina, on kõik hästi."
"Kui teen seda, olen vastuvõetud."
"Kui teen toda, olen vastuvõetud."
Kuid Jumal ütleb, et Ta ei taha midagi sellest.
Ta ütleb: "Ma ei võta vastu ühtegi sinu head tegu
otsekui katteks sinu valede tegude eest."
Ainus asi, mis Jumalat rahuldab, on Kristuse veri.
Mitte miski muu.
Ja kui me mõistame, kui imeline see tasuta õigsuse and on,
siis hakkame ka kuuletuma Jumalale,
sest me tahame seda teha armastusest Tema vastu
ja mitte arvamisest,
et see paneb Jumala meid armastama.
Jumal ütleb: "Siin see on!
Ma annan sulle annina õige staatuse iseenda ees.
Ma ei näe sind enam eksinu, vaid õigena läbi Jeesuse Kristuse."
Jumal näeb meid läbi Jeesuse Kristuse.
Peaksime olema sellest nii elevil, et hakka või siin saalis ringi jooksma!
Tahan, et oleksite elevil sellest, kes te olete Kristuses.
Tahan, et te ei laseks Saatanal enam tümitada ennast,
vaid et te teaksite, kes te olete Kristuses.
Aamen?
Te peaks igal hommikul ärgates minema peegli ette ja ütlema:
"Olen Kristuse läbi õige Jumala ees.
Ma olen Jumala laps.
Saatan, kao kus see ja teine!
Sest ma otsin täna taas Jumalat ja ta on nr.1 mu elus.
Olen valmis seisma silmitsi tõega, sest ma tean, kes ma olen Kristuses."
Pane Jumal esikohale,
ole valmis seisma silmitsi tõega iseenda kohta
ja tea, kes sa oled Kristuses.
Nii jõuad ka läbi kõigist oma lugudest kuni tunnistuseni.
Tooge Jumalale tänu selle eest!
Minu abielu Dave'ga oli minu jaoks teine abielu,
kuna olin varem abielus esimese ettejuhtuva noormehega,
arvates, et keegi teine ei taha mind.
Tundsin, et olen kui rikutud kaup, mida keegi ei taha.
Nii abiellusin kellegagi, kes oli samuti rikutud ja katki,
mis pole üldse ebatavaline katkiste inimeste puhul.
Nii abiellusingi suurest meeleheitest esimese mehega,
kes mu vastu üldse tõelist huvi tundis.
Samas oli tal endal palju probleeme,
nii et meil polnud mitte abielu, vaid 5 aastat kestev õudusunenägu.
Ma sain meie abielu lõpu osas lapse,
pannes talle nimeks David,
teadmata, et kohtun hiljem elus Dave Meyeriga.
Mu esimene mees jooksis teiste naistega ringi
ja tegi kõikvõimalikke mitte häid asju.
Sh istus ka kinni ja palju muud jama.
Kui ma aga Dave'ga kohtusin,
siis ta oli kena, 26-aastane jumalakartlik noormees,
kellel oli tugev suhe Jumalaga.
Ta isegi ei püüdnud mulle väga Jumalast rääkida,
aga ta küsis, kas oleksin nõus temaga kirikusse minema?
Olin selleks enam kui valmis,
kuna olin 9-aastasena Kristuse oma ellu vastu võtnud.
Siinkohal aga näide selle kohta, kui imeliselt Jumal me eludes toimib.
Ajal, kui olin oma esimeses abielus, teades, et sellest ei tule midagi,
palusin oma mehe kõrval voodis lamades:
"Jumal, palun kingi mulle kord keegi, kes mind tõeliselt armastaks."
Sest ma teadsin, et mu esimene mees ei armastanud mind.
Palusin kedagi, kes mind tõeliselt armastaks
ja kes mind ka kirikusse viiks.
Ja siis korraga Dave küsis: "Kas tuleksid minuga kirikusse?"
See oli otsekui Jumal oleks öelnud: "Siin see on!"
Kui Dave mind endale naiseks palus, polnud mul aimugi, mis armastus on.
Jah, ma pidasin teda nägusaks ja kogu olukord oli lootust andev,
kuid mul polnud aimugi, mis tõeline armastus on,
sest olin nii palju haiget saanud.
Nii et see oli aeg, kus armastuse ja abielu tegelik tähendus
olid sinu jaoks alles välja kujunemas?
Samas aga läbisid endiselt üht tervenemisprotsessi.
Ma ei teadnud, mis armastus on.
Ma ei osanud teistega koos töötada.
Ma ei teadnud, kuidas suhteis olla,
sest olin kasvanud üles isapoolse hirmu terrori all,
millele mu emagi allus.
Minu loomuses aga polnud alluda,
nii et ma reageerisin kõigele ikka korralikult.
Dave oli iseenesest üsna rahulik mees,
kuid kui püüdsin valitseda ta üle, olles väga manipuleeriv ja kontrolliv.
talus ta seda vaid teatud maani.
Minu viis olukordi lahendada peitus selles,
et ma tõmbasin lihtsalt uttu,
kuid olles proovinud seda paar korda, ma nägin, et see ei tööta.
Nii et tänu Jumalale, et jäin lõpuks pidama
ja hakkasin oma probleemidega tegelema.
Me nii sageli lihtsalt põgeneme asjade eest,
kuid nii sa jäädki alatiseks jooksma, põgendes nii ühe kui teise asja eest.
Seetõttu tahan tõesti julgustada kõiki mitte põgenema olukordade eest,
aga tegelema Jumala abiga kõige sellega, mis tarvis.
Paljud inimesed, kes on haiget saanud,
ei tea suhetest midagi.
Neil on väga raske...
Neil pole olnud kusagilt õppida.
Neil on väga raske luua suhteid kellegi teisega.
Teen ikka nalja Jumala ütluse kohta,
et "mees jätab maha oma ema ja isa, hoiab oma naise poole
ja neist kahest peab saama üks",
et Ta ei öelnud meile, mida see üheks saamine tähendab?
Selle teada saamiseks läheb kogu elu.
Kuid te Dave'ga olete õppinud seda kogu ühise elu käigus.
Oleme tõesti ja nüüd, mil oleme olnud abielus 47 aastat,
oleme sellega ilmselgelt ka hakkama saanud.
Dave on olnud imeline,
isegi, et ma ei tea, kuidas ta on mind vahel välja kannatanud.
Kuid Jumal valmistas teda ette selleks kõigeks
Kindlasti vaatab meid palju inimesi, kellel on küll tugev suhe Jumalaga,
kuid kes on suhtes mõne katkise inimesega,
nagu mina seda olin,
või kelle kaaslase iseloomujooned on pisut paigast ära või unikaalsed.
Keset seda kõike on oluline meeles pidada,
et igaüks, kes halvasti käitub, ei tee seda tahtlikult,
vaid tänu om haigetsaamistele elus.
Olen alati öelnud,
et haiget saanud inimesed teevad haiget ka teistele.
Nii nagu mu isa seda tegi, kuna ta ise oli haiget saanud.
Ja mina omakorda tegin haiget Dave'le,
kuna ma olin haiget saanud.
Kuid Dave teadis seda
ja oli ka piisavalt tark, et seda mõista.
Seetõttu uskus ta ka, et Jumal on võimeline tervendama mind,
olles ise samal ajal pikameelne ja kannatlik.
See nõuab alati kedagi, kes on valmis tooma ohvreid,
et näha kedagi teist saamas terveks.
Kolm asja, millest täna rääkisime, olid:
1. Sea Jumal esikohale.
2. Ole aus iseendaga iseenda suhtes.
3. Tea, kes sa oled Kristuses.
Need on 3 kõige olulisemat sammu, et saada võitu mineviku valudest
ja õppida nautima oma elu.
Pakume sulle täna DVD'd "Üks elu - teekonna jätkumine".
Usun, et need 10 asja, mida sellelt DVD'lt leiad,
mis olid kõige olulisemad asjad, mida õppisin, et käia koos Jumalaga,
usun, et iga üks neist saab julgustama sind,
aidates sul mitte anda alla.
Ole õnnistatud ja kena päeva jätku!
DVD'l "Üks elu - teekonna jätkumine",
jagab Joyce kõige suuremaid õppetunde,
mida ta omandas,
kui taastus aastate pikkusest
seksuaalsest ja emotsionaalsest kuritarvitamisest.
Minu elu, nagu paljude teiegi oma, on tunnistus sellest,
kuidas ühe inimese elu võib olla nii uskumatult sassis,
kuid mis tänu Jumala väele, võib saada täiesti ümber pööratud.
Ja kuidas sellest ühest elust võivad saada kasu paljud inimesed.
Avasta, kuidas tugevdada oma elu valust rahusse läbi Jeesuse Kristuse.
Seda ühte elu, mis teeb meid kõiki vabaks.
Need materjalid on tellitavad allolevate kanalite kaudu:
On sul vahel tunne, et Jumal on su peale pahane?
See on laialt levinud probleem nii sees - kui väljaspool kirikut.
Kuid Jumala armastuse mõistmine
teeb sind vabaks nii hukkamõistust kui süütundest.
Paljud jooksevad hirmu tõttu Jumalast eemale,
selle asemel, et joosta Tema poole.
Otsusta kohe praegu, et ei kuluta hirmule enam päevagi
ja tea, et Jumal pole su peale pahane.
Joyce'i uus raamat nüüd saadaval.
Ilusat päeva sulle...
veel enne, kui see alatagi jõuab!
Vaata Joyce'i päevasõnu ekraanil olevalt aadressilt
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele